CELEX: C2006/224/107
Language: hu
Date: 2006-09-16 00:00:00
Title: T-204/06. sz. ügy: 2006. augusztus 3-án benyújtott kereset – Delta Protypos Viomichania Galaktos kontra OHIM – Kraft Foods Schweiz Holding (milko ΔΕΛΤΑ)

16.9.2006   
            
            
               HU
            
            
               Az Európai Unió Hivatalos Lapja
            
            
               C 224/51
            
         2006. augusztus 3-án benyújtott kereset – Delta Protypos Viomichania Galaktos kontra OHIM – Kraft Foods Schweiz Holding (milko ΔΕΛΤΑ)
   (T-204/06. sz. ügy)
   (2006/C 224/107)
   A keresetlevél nyelve: angol
   Felek
   
      Felperes: Delta Protypos Viomichania Galaktos AE (Tavros, Görögország) (képviselő: P. Kanellopoulos ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Kraft Foods Schweiz Holding AG (Zürich, Svájc)
   Kereseti kérelmek
   
               —
            
            
               Az Elsőfokú Bíróság helyezze hatályon kívül az OHIM második fellebbezési tanácsának R 540/2005-2. sz. ügyben hozott 2006. június 8-i határozatát;
            
         
               —
            
            
               utasítsa el a Kraft Foods Schweiz Holding AG B 562 423. sz., a 2 474 674. lajstromszámú „MILKO ΔEΛTA with design” közösségi védjegy lajstromozása elleni felszólalását;
            
         
               —
            
            
               rendelje el, hogy a bejelentő 2 474 674. sz. „milko ΔEΛTA with design” közösségi védjegye elfogadásra kerüljön;
            
         
               —
            
            
               az OHIM-ot kötelezze a költségek viselésére.
            
         Jogalapok és fontosabb érvek
   
      A közösségi védjegy bejelentője: A felperes.
   
      Az érintett közösségi védjegy:„milko ΔEΛTA” ábrás védjegy a 30. osztályba tartozó áruk (kakaós tej) vonatkozásában – lajstromszám: 2 474 674.
   
      A felszólalási eljárásban hivatkozott védjegy vagy megjelölés jogosultja: Kraft Foods Schweiz Holding AG.
   
      A felszólalási eljárásban hivatkozott védjegy vagy megjelölés: A „MILKA” közösségi, nemzetközi és nemzeti ábrás és szóvédjegyek az 5., 29., 30. és 32. osztályba tartozó áruk vonatkozásában
   
      A felszólalási osztály határozata: A felszólalás elfogadása.
   
      A fellebbezési tanács határozata: A fellebbezés elutasítása.
   
      Jogalapok: A 40/94 rendelet 8. cikke (1) bekezdése b) pontjának megsértése, mivel a két védjegy közötti nyilvánvaló és jelentős különbségek miatt kizárható az összetéveszthetőség. A felperes szerint a két ütköző védjegy összességében nagyon eltérő vizuális, hangzásbeli és fogalmi benyomást kelt, különösen ha figyelembe vesszük a második „ΔEΛTA” szót.